  Майя Бывальцева Удмуртиысь кивалтэтлэн тӧроез Виктор Савельев Грах ёросэ вуылыкуз МФЦ-лэсь выль офиссэ усьтон ужрадэ пыриськиз. Со сярысь ивортэ элькун тӧролэн но кивалтэтлэн пресс-службазы. Грак черкогуртысь пӧртэм юрттӥськетъя центр ёрос администрациысь нимысьтыз пуктэм юртэ выжиз, со МФЦ-осты лэсьтонъя вань федерал кабесъёслы тупа. 2015-тӥ арын кылдытэм центрысь ӧнерчиос ёросын улӥсьёслы 3 сюрс пала юрттӥськетъёс сётӥзы ни. «Туннэ Гракын туала МФЦ-лэн вань кулэ туала атрибутъёсыз вань — тӥрлыкен офис, электрон черод, быгатӥсь ӧнерчиос. Со туж умой возьматэ, Удмуртиысь ваньмыз МФЦ-ос, котькытын соос мед луозы — элькунлэн шоркараз яке ёросын — огкадь кабесъёсъя ужало, кунэн но калыкен пуктэм огкадь вылӥ куронъёсты быдэсъяло шуыса», — вераз Виктор Савельев. МФЦ-лэн выль офисаз пырон азьысь горд лентаез вандыса, со ёрос кивалтӥсьёслы бадӟым дасяськон уж нуэмзы тау кариз. Озьы ик кивалтэтлэн тӧроез пусйиз, Гракысь ӧнерчиос тыршо, кун но муницпал юрттӥськет сётон калыклы мед кельшоз шуыса. Тегъёс: Мерлык ВикторСавельев Удмуртия МФЦ кивалтэт Нылпитворчествояюрт  